CELEX: C2006/326/12
Language: sk
Date: 2006-12-30 00:00:00
Title: Vec C-513/04: Rozsudok Súdneho dvora (veľká komora) zo 14. novembra 2006 (návrh na začatie prejudiciálneho konania, ktorý podal Rechtbank van eerste aanleg te Gent – Belgicko) – Mark Kerckhaert, Bernadette Morres/Belgické kráľovstvo (Daň z príjmov — Dividendy — Daňové zaťaženie dividend z podielov na spoločnostiach usadených v inom členskom štáte — Nezapočítanie v štáte rezidenta dane z príjmov vybranej zrážkou v inom členskom štáte)

30.12.2006   
            
            
               SK
            
            
               Úradný vestník Európskej únie
            
            
               C 326/6
            
         Rozsudok Súdneho dvora (veľká komora) zo 14. novembra 2006 (návrh na začatie prejudiciálneho konania, ktorý podal Rechtbank van eerste aanleg te Gent – Belgicko) – Mark Kerckhaert, Bernadette Morres/Belgické kráľovstvo
   (Vec C-513/04) (1)
   
   (Daň z príjmov - Dividendy - Daňové zaťaženie dividend z podielov na spoločnostiach usadených v inom členskom štáte - Nezapočítanie v štáte rezidenta dane z príjmov vybranej zrážkou v inom členskom štáte)
   (2006/C 326/12)
   Jazyk konania: holandčina
   Vnútroštátny súd, ktorý podal návrh na začatie prejudiciálneho konania
   Rechtbank van eerste aanleg te Gent
   Účastníci konania pred vnútroštátnym súdom
   
      Žalobcovia: Mark Kerckhaert, Bernadette Morres
   
      Žalovaný: Belgické kráľovstvo
   Predmet veci
   Návrh na začatie prejudiciálneho konania – Rechtbank van eerste aanleg te Gent – Výklad článku 56 ods. 1 ES – Obmedzenie vyplývajúce z vnútroštátneho ustanovenia členského štátu v oblasti dane z príjmov – Tuzemské a zahraničné dividendy – Jednotná sadzba dane – Väčšie daňové zaťaženie pre dividendy z podielov na spoločnostiach usadených v inom členskom štáte – Zrážková daň – Nezapočítanie – Voľný pohyb kapitálu – Diskriminácia
   Výrok rozsudku
   Článku 73 b ods. 1 Zmluvy ES (teraz článok 56 ods. 1 ES) neodporuje právna úprava členského štátu, akou je belgická daňová právna úprava, ktorá v rámci dane z príjmov uplatňuje na dividendy z akcií spoločností usadených na území uvedeného štátu a na dividendy z akcií spoločností usadených v inom členskom štáte rovnakú jednotnú daňovú sadzbu bez toho, aby stanovovala možnosť zápočtu zrážkovej dane vybranej v tomto inom členskom štáte.
   
      (1)  Ú. v. EÚ C 57, 5.3.2005.